|  |  |  |  |
| --- | --- | --- | --- |
| 1. episode: Slægtens rødder | | | |
| **Mål: At konfirmanderne lever sig ind i Karen og Ottos liv og bliver en del af familien Johansen** | | | |
| **Hændelse (før konfirmanderne kommer)** | Startskuddet er et brev, der sendes til hver enkelt konfirmand.  Bedsteforældrene Karen og Otto Johansen sender et forsinket julebrev (en nytårshilsen) til familie og venner. Brevet kom ikke ud til jul, fordi Otto var indlagt på sygehuset i december. (Brevet må naturligvis tilpasses den tid på året, hvor storylinen afvikles).  I brevet giver de to gamle et tilbageblik på året, der er gået, en status, et håb for det kommende år. Af brevet fremgår det indirekte, hvad de har beskæftiget sig med i deres liv (et lille landbrug, Karen var hjemmegående, mens børnene var små, senere udearbejdende). Otto og Karen er glade for at ejendommen nu endelig er blevet solgt, og de er flyttet ind til den nærliggende by, hvor de nu kan deltage lidt mere aktivt i kultur- og foreningsliv, fællesspisning i sognegården, kirken osv. De er glade for deres lidt mindre rækkehus og have, som de passer, så godt som helbredet tillader. [Se eksempel](http://storylineikirken.dk/materialer/1-episode/nytaarsbrev.pdf).  Husk:   * Et fotokopieret fællesbrev med håndskreven underskrift:   ***De bedste hilsner fra***  ***Otto og Karen***   * Konfirmandernes navne og adresser. * Kuverter og frimærker. * Brevene skal sendes, så konfirmanderne modtager dem i ugen op til konfirmandforberedelsestimen, hvor 1. episode begynder. | | |
| **Nøglespørgsmål** | **Aktivitet** | **Organisering** | **Materialer** |
| Hvad fortæller brevet om familien Johansen? | Brevet, som konfirmanderne har fået tilsendt med posten på hjemadressen, læses op. | Hele holdet i samtale om og undring over brevet. | [Brevet](http://storylineikirken.dk/materialer/1-episode/nytaarsbrev.pdf) |
| Hvordan forestiller I jer, at bedstefar Otto / bedstemor Karen ser ud? | I forlængelse af brevet vises billeder fra familien Johansens fotoalbum, og Karen og Ottos livsfortællinger udvides. | Præsten præsenterer, mens konfirmanderne ser og hører og inddrages med deres forestillinger og kommentarer. | [Fotoalbum](http://storylineikirken.dk/materialer/1-episode/familiealbum.pptx) (PowerPoint) |
| Ottos/Karens biografi udarbejdes:   * Fulde navn * Alder * Arbejde * Personlighed (væsen) * Stærke og svage sider * Drømme og håb * Fortæl noget vigtigt om Otto/Karen   Biografien hænges op i lokalet. | Brainstorm ledet af præsten, som noterer på flipover. | Flipover  Tusch  Elefantsnot |
| Konfirmanderne påklæder mannequindukker i fuld legemsstørrelse som henholdsvis Otto og Karen Johansen.  De står efterfølgende synligt i lokalet.  (Hvis der er to hold konfirmander, påklæder de hver sin dukke.) | Hele holdet | Mannequindukke (kan evt. lånes i tøjbutik eller genbrugsbutik).  Genbrugstøj og hatte/smykker/tasker/parykker m.m. (kan evt. lånes i genbrugsbutikker). |
| Hvordan ser familien Johansens stamtræ ud? | Alle konfirmander får udleveret et ansigtsbillede af den person, som de skal fremstille.  Personen gives navn og billedet klistres på et grønt blad (mørkegrøn til forældregenerationen, grøn til børnene).  Stamtræet er på forhånd forberedt med grundstammen, hvorpå Karen og Ottos bryllupsbillede er placeret nederst. Hver familie bygger sin egen forgrening med et passende antal kviste på stammen.  Til sidst limes bladene med ansigterne på træet. | Konfirmanderne er inddelt i familier på 4-5 personer.  Dvs. at der er børn, svigerbørn og børnebørn af Otto og Karen.  Rollerne er fordelt på forhånd.  Familierne sidder sammen i grupper. | Oversigt over slægten udleveres på papir. [Se eksempel](http://storylineikirken.dk/materialer/1-episode/stamtavle.jpg).  [Ansigtsbilleder](http://storylineikirken.dk/materialer/1-episode/ansigter-stamtrae.pdf).  Brunt karton (til grene og kviste).  [Karen og Ottos bryllupsbillede](http://storylineikirken.dk/materialer/1-episode/bryllupsbillede.jpg).  Mørkegrønt (børn/svigerbørn) og grønt(børnebørn) karton.  Sakse og limstifter. |